Skóflustunga tekin að nýrri leikskólabyggingu Í morgun voru fyrstu skóflustungurnar teknar að nýrri tæplega 600 fermetra leikskólabyggingu fyrir Andabæ á Hvanneyri . Það var Valdís Magnúsdóttir , leikskólastjóri og börnin á Andabæ sem hófu verkið , en síðan tóku stórvirkari vinnuvélar frá Jörva við . Það er byggingafélagið Nýverk ehf. sem er alalverktaki við framkvæmdirnar . Gert er ráð fyrir að framkvæmdum við hús og hluta lóðar verði lokið 15. desember á þessu ári og því geti leikskólinn flutt inn fyrir jól . Nánar verður greint frá þessu í Skessuhorni í næstu viku .